趙璧渝禾稈冚珍珠 中門大開解放有料身材
2024年04月10日 23:01
東網電視
更多新聞短片
藝人趙璧渝在無綫劇集《逆天奇案2》中飾演「妹頭」,角色打扮中性又密實,但原來禾稈冚珍珠,她最近為美胸專門店拍廣告盡顯豐滿身材。廣告在海邊取景,璧渝身穿deep V薄紗裙坐在海灘邊俯身輕托香腮,身材極震撼,講到美胸心得,她透露平日會做瑜伽,同時十分注重飲食:「我自細就鍾意食新鮮山藥或者煲湯嘅淮山,因為淮山嘅植物性賀爾蒙對身材好緊要。」
鏡頭前璧渝舉手投足充滿美感,但鏡頭後,由於當日沒有陽光同加上風大,令衣衫單薄的璧渝不停流鼻水,她表示:「工作人員知道天氣狀況,同埋有機會濕身都有準備暖包、大毛巾,但我真係冇辦法貼暖包,因為啲衫實在冇空間,泳衣又好多個窿、跟住婚紗本身好窄,當日自己帶咗一件長羽絨,同埋一個暖壺。」為以最佳體態示人,她在拍攝前一日只飲流質食物、食藍莓同烚蛋,到當日則由朝到晚早只飲齋啡以去水腫,肚餓才吃幾粒藍莓充肌。
另外,提到《逆》劇大獲好評,璧渝感覺入行11年終於有一個里程碑:「由《逆1》到《逆2》,感激有展鵬大佬嘅帶領,令我哋嘅默契、眼神、互相嘅信任度、演繹上嘅節奏等等都愈來愈自然合拍,大家會互相提點,而妹頭呢個角色就成為咗我生命中好重要嘅里程碑,因為呢個角色令我得到好多得到好多。」